रां खान्थि,राजखान्थि,समाजखान्थि,सोलोंथाय आरो फारफ्रोमबो बिथिंआव जौगाकानाय मोन  6  एबा मोन  41  हारिसाफोरनो ट्रायबेल बिमुंनि गनायथि होयोब्ला थाखानाय ट्रायबेल सुबुंफोरनि मोन्थायफोरा फारसेनिफ्राय गोमालांजोबगोन होन्ना बिथांआ बुंबावो ।क'कराझार जिल्ला ट्रायबेल संघनि बार्ग आफादगिरि महेस बसुमथारि बिथांआबो बुङोदि,मोन  6  गुबुन गुबुन गोजौ थाखोनि हारिसाफोरनो ST बिमुंनि गनायथि होनो नागिरनाया थाखानाय मोन  14  ट्रायबेल हारिनि सोलोंथाय मोन्थाय,साख्रि बाख्रिनि मोन्थाय आरो फारफ्रोमबो बिथिंनि मोन्थायफोरखौ लांजोबगोन आरो बेयो ट्रायबेलफोरनि थाखाय थिखानाय मोन  46  ट्रायबेल बेल्ट आरो ब्लकफोराव हा बायनाय आरो सिमा बारनानै आवग्रिनानै थानायफोरा बारा जागोन होन्ना बिथांआ बुंबावो ।बेबादिनो सिरां जिल्लानि गुबुन गुबुन जायगाफोर फारियै बर'बाजार,पस्लाबारि,बल्लामगुरि चारियालि भुमखिफारा जायगाफोरावबो आखायाव बन्जार लानानै हान्जा सुरनानै ट्रायबेल बिल  2019  खौ गोख्रोङै हेंथा खालामदोंमोन होन्ना खौरां मोन्नाय जायो ।आसाम फरायसा आफादआ राज्य' सभायाव नोगोरारि बिलनि हेंथायै भट होनो थाखाय राजखाथि दोलोफोरखौ खावलायो